V času, namenjenem glasovanju, je nastopilo kar nekaj glasbenih gostov. Na prvem predizboru je kot gost nastopil Anžej Dežan, ki je s svojo pesmijo "Mr. Nobody" odprl tekmovanje. Sledili so mu tisti, ki so na Emi že sodelovali. Tako so v treh večerih nastopili Saša Lendero, Nuša Derenda in Jan Plestenjak. Iz tujine so prišli Hari Mata Hari, ki mu je slovensko občinstvo leta 2006 na Pesmi Evrovizije za pesem "Lejla" namenilo 12 točk, ter Katrina and the Waves, zmagovalci Pesmi Evrovizije 1997.